
RAPORT DE SPECIALITATE
privind aprobarea depunerii și implementării proiectului ,,Construirea de insule ecologice digitalizate supraterane-Runda I’’ în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență

Având în vedere Referatul de aprobare a proiectului de hotărâre  al Primarului Municipiului Timișoara și Proiectul de hotărâre privind aprobarea depunerii și implementării proiectului ,,Construirea de insule ecologice digitalizate supraterane-Runda I’’ în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență,  

Facem următoarele precizări:
Obiectivul Componentei C3 – Managementul Deșeurilor din cadrul Planului Național de Redresare și Reziliență (PNRR) este accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.

În cadrul Investiției I.1.b: Construirea de insule ecologice digitalizate, obiectivul specific este: Dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

Pentru investiția I.1.b: Construirea de insule ecologice digitalizate PNRR/2022/C3/S/I.1.B s-a lansat apelul de proiecte de tip competitiv, pe principiul selecției de proiecte pe bază de punctaj, cu respectarea cerințelor privind încadrarea proiectului în specificațiile impuse de Ghidul Solicitantului.

Tipurile de solicitanți care pot depune cereri de finanțare sunt: Unitățile Administrativ-Teritoriale (inclusiv subdiviziunile/sectoarele acestora) organizate la nivel de municipiu și oraș.




Conform Ghidului de finanțare:

· Pentru realizarea unor insule ecologice digitalizate cu funcționalități similare, la un nivel calitativ corespunzător, achiziția de bunuri se va realiza centralizat de către MMAP. În acest sens, la momentul semnării contractului de finanțare, MMAP împreună cu beneficiarii vor semna un Acord de Asociere de Autorități Contractante, în conformitate cu legislația națională în domeniu achizițiilor publice, prin care se vor stabili următoarele:
- MMAP, prin Direcțiile de specialitate competente va realiza achiziția bunurilor (insule ecologice digitalizate) în numele beneficiarilor;
-Beneficiarii vor recepționa bunurile, montajul și punerea în funcțiune, vor solicita sumele de plată către MMAP, vor efectua plata către furnizor și vor înregistra bunurile în inventar și contabilitate;
-Beneficiarii vor realiza procedurile de achiziție publică pentru lucrările necesare realizării insulei ecologice digitalizate, precum și a serviciilor aferente.
-La cererea de transfer finală beneficiarul va depune un raport efectuat de către un inginer independent cu privire la faptul că fluxurile de deșeuri sunt colectate separat: deșeuri de hârtie și carton, deșeuri de plastic și metal, deșeuri de sticlă, biodeșeuri, deșeuri reziduale.

· Fondurile nerambursabile vor fi acordate beneficiarilor pentru investiții, după cum urmează:
a) Cheltuieli pentru realizarea insulelor ecologice digitalizate
-Achiziția de containere digitalizate pentru colectarea separată a deșeurilor în conformitate cu criteriile specifice Ghidului de finanțare;
-Cheltuieli conexe necesare pentru realizarea Eco – insulelor, cheltuieli cu sisteme de protecție anti-vandalism și împotriva accesului neautorizat;
Cheltuieli cu platforma software necesară operării eco – insulelor și administrării datelor;
-Probe tehnologice și teste;
-Alte costuri generale necesare implementării proiectului.
-Cheltuieli efectuate de solicitanți pentru achiziționarea de eco-insule digitalizate înainte de semnarea contractului de finanțare, dar nu mai devreme de 01 februarie 2020, cu condiția ca acestea să respecte cerințele minime și obligatorii prevăzute la secțiunea 1.3 din ghid, să îndeplinească criteriile de eligibilitate din prezentul ghid, iar digitalizarea acestor eco-insule să se realizeze până la semnarea contractului de finanțare.
b) Cheltuieli privind punerea in funcțiune a containerelor digitalizate.

· Următoarele cheltuieli NU vor fi considerate eligibile:
-Sumele care vor depăși pragurile menționate la secțiunea 1.5.3. din Ghid și valoarea TVA aferentă acestora;
-Amenajarea platformei betonate pe/în care se va amplasa ansamblul de containere digitalizate pentru colectarea separată a deșeurilor menajere;
-Achizițiile cu activele corporale „second-hand”;
-cheltuielile cu proiectarea - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare, în cazul insulelor ecologice digitalizate subterane;
-Achiziția de mijloace de transport, inclusiv a celor pentru transportul deșeurilor;
-Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR


· Solicitantul poate să aleagă dintre următoarele tipuri de insule ecologice digitalizate:
Insula Tip 1: Insulă supraterană încasetată cu 5 containere de câte 1.1 metri cubi (mc)
pentru toate cele 5 fracții:
- Biodegradabil;
-Rezidual;
-Sticlă;
-Plastic și metal;
-Hârtie și carton.
Insula Tip 2: Insulă supraterană compusă din 5 containere supraterane staționare
proiectate si fabricate conform standardelor europene in vigoare, cu următoarele
capacități pentru cele 5 fracții:
-Biodegradabil: între 2 mc și 3 mc;
-Rezidual: între 2 mc și 3 mc;
-Sticlă: între 2 mc și 3 mc;
-Plastic și metal: între 3 mc și 5 mc;
-Hârtie și carton: între 3 mc și 5 mc.
Insula Tip 3: Insulă subterană cu containere individuale, compusă din 5 containere
cu următoarele capacități pentru cele 5 fracții:
-Biodegradabil: între 2 mc și 3 mc;
-Rezidual: între 2 mc și 3 mc;
-Sticlă: între 2 mc și 3 mc;
-Plastic și metal: între 4 mc și 5 mc;
-Hârtie și carton: între 4 mc și 5 mc.
Pentru fiecare insulă ecologică digitalizată va fi asigurat un număr de 200 de cartele de acces.
Achiziționarea de cartele suplimentare cade în sarcina beneficiarului.

Municipiul Timișoara dorește implementarea acestui proiect  prin amplasarea a unui număr de 100 de insule ecologice digitalizate supraterane astfel:
Insula Tip 1: Insulă supraterană încasetată cu 5 containere de câte 1.1 metri cubi (mc) pentru toate cele 5 fracții: biodegradabil; rezidual; sticlă; plastic și metal; hârtie și carton.
Valoarea maximă eligibilă a proiectului corespunde unui cost unitar eligibil, după cum urmează:
-Insule supraterane încasetate cu containere de 1.1 metri cubi – 10.000 Euro/insulă, fără TVA, echivalent a 49.195 lei, fără TVA;

Determinarea valorii maxime eligibile a proiectului pentru insulele supraterane digitalizate de tipul 1:

Valoarea maximă eligibilă insule Tip1= 100(bucăți) x 10.000 euro/insulă fără TVA=1.000.000 Euro fără TVA respectiv 4.919.500 lei fără TVA
Cursul valutar utilizat este cursul InforEuro aferent lunii mai 2021 de 1 euro = 4.9195 lei, valabil
la data de 31.05.2021.




În concluzie,
  
PROPUNEM:
· Aprobarea depunerii și implementării proiectului ,,Construirea de insule ecologice digitalizate supraterane-Runda I’’ în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență.
· Aprobarea Notei de fundamentare  a proiectului ,,Construirea de insule ecologice digitalizate supraterane-Runda I’’, conform Anexei care face parte integrantă din prezenta hotărâre.
· Aprobarea valorii maxime eligibilă a proiectului ,,Construirea de insule ecologice digitalizate supraterane-Runda I’’, în cuantum de 1.000.000 EURO, fără TVA  echivalent  a 4.919.500 lei fără TVA (Cursul valutar utilizat este cursul InfoEuro aferent lunii mai 2021 de 1 euro = 4.9195 lei, valabil la data de 31.05.2021).
· aprobarea asigurării cofinanțării  proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări.
· Cuantumul Lucrărilor va fi prevăzut în bugetul solicitantului pentru perioada de realizare
a investiției, în cazul obținerii finanțării.
· Municipiul Timișoara se angajează să suporte cheltuielile de mentenanță a investiției pe o perioadă de minimum 5 ani de la data efectuării ultimei plăți.
· Nominalizarea reprezentantului legal al solicitantului care să reprezinte Municipiul Timișoara în relația cu MMAP (Ministerul Mediului, Apelor și Pădurilor) în derularea proiectului.
Având în vedere prevederile legale expuse în prezentul raport, apreciem că proiectul de hotărâre privind aprobarea depunerii și implementării proiectului ,,Construirea de insule ecologice digitalizate supraterane-Runda I’’ în cadrul Apelului de Proiecte PNRR/2022/C3/S/I.1.B, Componenta C3 – Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe / comune, Subinvestiția I1.B. - Construirea de insule ecologice digitalizate din Planul Național de Redresare și Reziliență, îndeplinește condițiile pentru a fi supus dezbaterii și aprobării plenului consiliului local. 

Director Direcția Incubator de Proiecte                                Șef Serviciu PMMDS
Adriana Deaconu		                                                   Camelia Bobei                 Daniela Ghinea, Șef Serviciu
Șef Serviciul Finanțări Nerambursabile
Daniela Ghinea 

Consilier SFN							 
Dana Neacșu 
		          
                       Cod FO53-01,Ver.2

